Litijum-jonska baterija
<s>Litij-ionska baterija (Li-Ion, LIB) pripada skupini punjivih baterija.</s><s>U ovoj vrsti baterija tijekom pražnjenja litijevi ioni kreću se od negativne elektrode ka pozitivnoj.</s><s>Suprotan se proces zbiva prigodom punjenja baterije.</s><s>Ova vrsta baterija služi se interkaliranim litijevim spojem kao jednom elektrodnom tvari, za razliku od metaličnog litija koji se primjenjuje u nepunjivim litijevim baterijama.</s><s>Stalne sastavnice litij-ionske ćelije su elektrolit koji dopušta kretanje iona te dvije elektrode.</s><s>Konvencijski katoda je metalni oksid, anoda ugljik, a elektrolit litijeva sol u organskom topivu.</s>

<s>Budući da je osnovna tvar vrlo lagana kovina litij, sama baterija vrlo je lagana.</s><s>Prednost ovakve vrste baterije je vrlo velika gustoća energije koja je skoro dvostruko veća od obične NiMH baterije.</s><s>Sljedeća prednost je triput veći nazivni napon od napona koji je u baterijama na bazi nikla (3,6 V prema 1,2V).</s><s>Treća velika prednost u odnosu na niklove baterije je što ju nije nuždno održavati, jer nije podložna nikojim štetnim efektima poput memorijskog kad ju se ne koristi niti kristalizacijskog.</s><s>Zbog toga nema potrebe za periodičnim pražnjenjem, a može ju se puniti u bilo kojem vremenu.</s><s>Četvrta prednost litij-ionske baterije je dug životni vijek koji može biti od 500 do 1000 ciklusa.</s><s>Veliki je kapacitet.</s>

<s>Slabost ove baterije je ta što je vrlo osjetljiva na prepunjavanje kao i na pretjerano pražnjenje.</s><s>Taj je problem riješen elektroničkim putem, pa tako svaka komercijalna litij-ionska baterija ima elektroniku koja rješava taj problem umjesto korisnika.</s><s>Druga slabost litij-ionske baterije je što nije pogodna za pražnjenje jakom strujom.</s><s>Usprkos tome, vrlo je prikladna za mobilne telefonske uređaje.</s><s>Treća slabost litij-ionske baterije je što ova baterija može stariti i kad ju se ne uporabljuje, i to znatno više nego kod niklovih baterija.</s><s>Četvrta slabost litij-ionskih baterija je što se u određenim okolnostima može pretjerano zagrijati, zbog čega može eksplodirati uz izazivanje požara.</s>

<s>Ove su baterije popularne u potrošačkoj elektronici, osobito kod mobilnih telefonskih uređaja.</s><s>Osim kod te vrste elektronike, veliki kapacitet ovih baterija iskoristila je vojska za električna vozila i za letjelice.</s><s>Uskoro se to prenijelo i na tržište velikih potrošačkih dobara.</s><s>Prije 2010-ih krenuo je razvoj litij-ionskih baterija koje će pokretati automobile.</s><s>Tvrtke koje su počele s proizvodnjom tih baterija za tržište su General Motors i Toyota.</s>

<s>Generacija baterija koja je prethodila litij-ionskim baterijama pripadala je niklovim baterijama, nikal-metal-hibrid baterija.</s><s>Viša tehnološka razina od litij-ionske je litij-polimer baterija.</s>

<s>Nobelova nagrada za kemiju 2019. je dodijeljena trojici znanstvenika za suradničko unaprjeđenje odnosno razvoj litij-ionskih baterija.</s>

<s>Izvori 
Baterije - tehnologija i održavanje  Autor: Željko Harjač, Info-Mob.com
Baterije Zagreb
GM 2010. proizvodi auto na litijsko-ionsku bateriju Piše: 24sata, 5. ožujka 2008.</s><s>Što trebate znati o baterijama, FRIŠ d.o.o.</s><s>Križevci 
SUPEUS stručni seminari – Spremanje energije  Autor: Krešimir Trontl, FER, 11. prosinac 2012</s>

<s>Baterije</s>

